Je Haymes de Trelay fay savoir à touz... que je ay vendu et quitté à la noble dame Lore, fame çay en arriers le noble baron Jehan, conte de Burgoigne et signour de Salins, Lambert, de Lencochum, et son frere, et lour meis, et le meys Chaderon, et quanque je ay ne puis avoir à Senceal et en tout le vaul de Meges, pour vint et quatre livres de viennois, que je ay receu en bons deniers nombrez et desquex je me tien pour bien paiez... En tesmoignaige de ceste chose, à ma priere et à ma requeste, li priour et li curé de L’Estoille ont mis lour seaux pendant en ces lettres... Ce fut fait l’an Nostre Signour M CC sexante et nuef, ou mois d’octembre.